Qala (Għawdex)

Il-Qala hija unità amministrattiva Maltija fil-gżira ta' Għawdex. Il-popolazzjoni tar-raħal fl-aħħar tas-sena 2024 kienet ta' 2,380 ruħ. Fil-qrib hemm Ħondoq ir-Rummien, xatt tal-baħar bis-salini u bl-għerien. Etimoloġija L-isem tar-raħal "Qala" joriġina mill-Għarbi Sqalli u jfisser "port" jew "daħla". Deskrizzjoni Il-Qala tissemma għall-ewwel darba f'dokument tas-seklu 15 fil-Librerija tal-Vatikan. L-isem tar-raħal jirreferi għad-daħla ta' Ħondoq ir-Rummien. Huwa l-iżjed raħal fil-Lvant ta' Għawdex. L-iżvilupp tal-insedjament attwali beda fit-tieni nofs tas-seklu 17. Għajr għal xi daħliet kennija oħra bħal Ħondoq ir-Rummien, ix-xatt tal-Qala huwa tal-blat jaqta' ħafna. Fost l-għerien tal-baħar tul il-kosta hemm Għar Minka, li huwa aċċessibbli bid-dgħajsa biss. Ir-raħal tal-Qala huwa l-iżjed wieħed imbiegħed mill-belt kapitali ta' Għawdex, ir-Rabat, u huwa l-eqreb għall-bqija tal-arċipelagu Malti. L-istemma tar-raħal fiha dgħajsa Għawdxija tbaħħar f'baħar imqalleb. Il-knisja parrokkjali tar-raħal hija ddedikata lil San Ġużepp, il-patrun tar-raħal, u nbniet minn Dun Gużepp Diacono bejn l-1882 u l-1889. L-istil tagħha huwa Barokk bħal ħafna knejjes oħra tal-gżira. Ir-raħal tal-Qala sar parroċċa fit-3 ta' Frar 1872, u sal-1889 il-knisja parrokkjali kienet dik tal-Kunċizzjoni Immakulata tal-Madonna. L-ewwel ġebla tal-parroċċa ta' San Ġużepp tpoġġiet fid-19 ta' Marzu 1882 u l-knisja ġiet ikkonsagrata fit-8 ta' Mejju 1904. Fost is-siti ta' interess storiku fil-Qala u fl-inħawi hemm is-salini, mitħna ppreservata sew u xi fdalijiet preistoriċi. Wieħed jista' jsib eżempji ta' cart ruts, li huma trinek paralleli mħaffrin fil-blat, li jestendu għal iktar minn 180 metru (590 pied) u huma fost l-itwal f'Għawdex. Gruppi u għaqdiet volontarji fil-Qala Grupp tal-Logħob tan-Nar tal-Qala Il-Grupp tal-Logħob tan-Nar tal-Qala, li ġie stabbilit fl-1956, huwa magħmul minn voluntiera li jtellgħu l-ispettaklu tal-logħob tan-nar fil-festa kull sena. Għaqda Briju San Ġużepp L-Għaqda Briju San Ġużepp, li ġiet stabbilita f'Lulju 2007, torganizza attivitajiet għaż-żgħażagħ is-sena kollha u taħdem l-iktar għall-ħabta tal-Festa ta' San Ġużepp biex torganizza l-briju tal-festa. Qala St. Joseph F.C. Il-klabb tal-futbol Qala St. Joseph F.C. ġie stabbilit fl-1968 u kien imsemmi għall-patrun tar-raħal San Ġużepp qabel ma nbidel l-isem għal Qala Saints F.C. It-tim jilgħab fil-Lig tal-Futbol ta' Għawdex. Grupp Folkloristiku tal-Menħir tal-Qala Il-Grupp Folkloristiku tal-Menħir tal-Qala ilu jippromwovi l-kultura u l-folklor lokali mill-2003 u pparteċipa f'avvenimenti u f'attivitajiet lokali, nazzjonali u internazzjonali, inkluż fis-Slovenja, fl-Italja, fis-Serbja, fiċ-Ċekja u fil-Greċja, marbuta mal-kant, maż-żfin u mal-kostumi tradizzjonali. Ite Ad Joseph Il-Banda Ite Ad Joseph hija l-banda uffiċjali tar-raħal tal-Qala u waħda minn ħdax-il banda ta' Għawdex. Għandha madwar 35 membru regolari tal-banda u għadd simili ta' studenti tal-mużika li jdoqqu fiha. Il-banda ħarġet żewġ CDs, fl-2001 u fl-2004, u daqqet f'irħula Maltin oħra kif ukoll fl-Italja, fil-Greċja u fl-Iżvezja. Avvenimenti Festa ta' San Ġużepp (il-patrun tal-Qala) Il-festa tal-Qala fl-ewwel Ħadd ta' Awwissu hija ddedikata lill-qaddis patrun tar-raħal, San Ġużepp. Il-knisja parrokkjali ġiet iddedikata wkoll lil San Ġużepp u ġiet iddisinjata minn Dun Gużepp Diacono u nbniet bejn l-1882 u l-1889. L-ewwel ġebla tpoġġiet fid-19 ta' Marzu 1882 u l-knisja ġiet ikkonsagrata fit-8 ta' Mejju 1904. Il-parroċċa saret arċipresbiterali fl-1965. Ir-raħal tal-Qala ċċelebra l-ewwel festa tiegħu ta' San Ġużepp fis-27 ta' April 1890. Il-band tar-raħal, Ite ad Joseph, iddoqq fil-marċi u tagħmel kunċerti matul il-ġimgħa tal-festa. Festival Folkloristiku Internazzjonali Dan il-festival ta' erbat ijiem jiċċelebra l-mużika, il-kant u ż-żfin folkloristiċi tradizzjonali lokali u barranin. Isiru spettakli kemm minn gruppi folklorisitiċi u baned lokali kif ukoll barranin. Toroq prinċipali tal-Qala Triq il-Belveder Triq il-Kunċizzjoni Triq il-Qala Triq it-28 ta' April 1688 Triq iż-Żewwieqa Triq l-Imġarr Triq San Ġużepp Toroq oħra fil-Qala Daħla il-Klin Daħla il-Wileġ Daħla Ta' Grunju Daħla Tal-Ħawli Daħla Tal-Knisja Daħla Wied Biljun Pjazza l-Isqof Mikiel Buttigieg Pjazza Repubblika Pjazza San Ġużepp Pjazza San Kerrew Sqaq Ta' Ħatar Sqaq Tal-Ħalq Triq Andar ix-Xagħari Triq Federico Barocci Triq Ħondoq ir-Rummien Triq il-Biċċier Triq il-Forn Triq il-Fortin Sant' Anton Triq il-Fugass Triq il-Kalati Puniċi Triq il-Kappar Triq il-Klin Triq il-Mitħna Triq il-Papa Piju IX Triq il-Papa Piju XII Triq il-Wardija Triq il-Wileġ Triq in-Nadur Triq ir-Rebħa Triq it-Telgħa Triq it-Tempju Triq l-Indipendenza Triq l-Isqof Mikiel Buttigieg Triq Lord Strickland Triq Patri Ġużepp Portelli Triq San Franġisk Triq Santa Marija tal-Qala Triq Ta' Cini Triq Ta' Gafan Triq Ta' Semper Triq Taċ-Ċawl Triq Tal-Maqjel Triq Tal-Qasam Triq Tas-Salib Triq Tas-Surġent Triq Tax-Xulliel Triq Taż-Żrieraq Triq Wied Biljun Triq Wied Simar Toroq f'Ta' Kassja Triq Anton Buttigieg Triq Ġanni Vella Triq il-Barbaġann Triq il-Beata Adeodata Pisani Triq il-Virgi Triq in-Nigret Triq it-30 ta' Ottubru 1948 Triq l-Isqof Baldassare Cagliares Triq Salvu Attard Triq Ta' Kassja Ġemellaġġ Il-Qala hija ġemellata ma': Salina, l-Italja Magadan, ir-Russja Referenzi